वडोदरा जंक्शन रेलवे स्टेशन
वडोदरा जंक्शन रेलवे स्टेशन (पूर्व में बड़ौदा सिटी जंक्शन, स्टेशन कोड: BRC) भारतीय शहर वड़ोदरा, गुजरात में स्थित मुख्य रेलवे स्टेशन है। यह कानपुर सेंट्रल, विजयवाड़ा जंक्शन, दिल्ली जंक्शन, नई दिल्ली, अंबाला कैंट, हावड़ा, पटना जंक्शन और आसनसोल जंक्शन के बाद ट्रेनों के आवागमन के मामले में भारत का नौवां सबसे व्यस्त और गुजरात राज्य में सबसे व्यस्त रेलवे स्टेशन है, साथ ही यह भारतीय रेलवे के पश्चिमी रेलवे ज़ोन का एक प्रमुख पड़ाव भी है। लगभग 170 ट्रेनें प्रतिदिन इस स्टेशन से शुरू होती हैं, समाप्त होती हैं, या गुजरती हैं।